CELEX: 32012R0869
Language: hr
Date: 2012-09-24 00:00:00
Title: Provedbena uredba Komisije (EU) br. 869/2012 od 24. rujna 2012. o odobrenju taumatina kao dodatka hrani za životinje za sve vrste životinja  Tekst značajan za EGP

03/Sv. 66
            
            
               HR
            
            
               Službeni list Europske unije
            
            
               213
            
         32012R0869
   
               L 257/7
            
            
               SLUŽBENI LIST EUROPSKE UNIJE
            
         PROVEDBENA UREDBA KOMISIJE (EU) br. 869/2012
   od 24. rujna 2012.
   o odobrenju taumatina kao dodatka hrani za životinje za sve vrste životinja
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 predviđeno je odobravanje dodataka hrani za životinje za korištenje u hranidbi životinja te osnova i postupci za izdavanje takvog odobrenja. Člankom 10. iste Uredbe predviđena je ponovna procjena dodataka odobrenih prema Direktivi Vijeća 70/524/EEZ (2).
            
         
               (2)
            
            
               Taumatin je odobren bez vremenskog ograničenja u skladu s Direktivom 70/524/EEZ kao dodatak hrani za životinje za korištenje kod svih vrsta životinja. Taj dodatak hrani za životinje naknadno je unesen u Registar Zajednice dodataka hrani za životinje kao postojeći proizvod, u skladu s člankom 10. stavkom 1. Uredbe (EZ) br. 1831/2003.
            
         
               (3)
            
            
               U skladu s člankom 10. stavkom 2. Uredbe (EZ) br. 1831/2003 povezano s njezinim člankom 7., podnesen je zahtjev za ponovnu procjenu taumatina kao dodatka hrani za životinje za sve vrste životinja, uz zahtjev da se dodatak uvrsti u kategoriju dodataka hrani za životinje „Osjetilni dodaci”. Uz taj zahtjev priloženi su podaci i dokumenti koji se zahtijevaju u skladu s člankom 7. stavkom 3. Uredbe (EZ) br. 1831/2003.
            
         
               (4)
            
            
               Europska agencija za sigurnost hrane (dalje u tekstu „Agencija”) zaključila je u mišljenju od 6. rujna 2011. (3) da, pod predloženim uvjetima korištenja, taumatin nema štetan učinak na zdravlje životinja, zdravlje ljudi ili na okoliš te da je učinkovito aromatsko sredstvo. Ona je zaključila da nema razloga za zabrinutost, u vezi sa sigurnošću za korisnike, pod uvjetom da se poduzimaju primjerene mjere zaštite. Agencija ne smatra da postoji potreba za posebnim zahtjevima za praćenje nakon stavljanja na tržište. Ona je također provjerila izvještaj o analitičkoj metodi dodatka hrani za životinje u hrani za životinje koji je podnio Referentni laboratorij Zajednice osnovan Uredbom (EZ) br. 1831/2003.
            
         
               (5)
            
            
               Procjena taumatina pokazuje da su ispunjeni uvjeti za odobrenje, kako je predviđeno člankom 5. Uredbe (EZ) br. 1831/2003. U skladu s time trebalo bi odobriti korištenje te tvari kako je definirano u Prilogu ovoj Uredbi.
            
         
               (6)
            
            
               Kako su uvedene promjene uvjeta za odobrenje taumatina i kako nema izravnih neposrednih učinaka na sigurnost, trebalo bi odrediti razumno razdoblje prije odobrenja, kako bi se omogućilo zainteresiranim stranama da se pripreme za ispunjavanje novih zahtjeva koji proizlaze iz odobrenja. Osim toga, primjereno je odobriti prijelazno razdoblje za raspolaganje postojećim zalihama taumatina odobrenog u skladu s Direktivom 70/524/EEZ kao i hrane za životinje koje sadrže taumatin.
            
         
               (7)
            
            
               Za subjekte je nerazmjerno složeno da stalno iznova prilagođavaju od jednog dana na drugi oznake hrane za životinje koja sadrži različite dodatke, koji su redom odobravani u skladu s postupkom utvrđenim u članku 10. stavku 2. Uredbe (EZ) br. 1831/2003 i za koje se moraju ispuniti novi propisi označivanja. Zato je primjereno smanjiti administrativno opterećenja subjekata i predvidjeti vremensko razdoblje koje omogućuje nesmetanu preinaku označivanja.
            
         
               (8)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Odobrenje
   Tvar taumatin definirana u Prilogu, koja pripada kategoriji dodataka hrani za životinje „Osjetilni dodaci” i funkcionalnoj skupini „Aromatske tvari”, odobrava se kao dodatak hrani za životinje u hranidbi životinja pod uvjetima utvrđenim u tom Prilogu.
   Članak 2.
   Zahtjevi za označivanje
   Hrana za životinje koja sadrži taumatin označuje se u skladu s ovom Uredbom najkasnije do 25. svibnja 2013.
   Međutim, hrana za životinja koja sadrži taumatin i koja je označena u skladu s Direktivom 70/524/EEZ prije 25. svibnja 2013. može se i dalje stavljati na tržište sve do isteka zaliha.
   Članak 3.
   Prijelazne mjere
   Postojeće zalihe taumatina i hrane za životinje koja sadrži taumatin na dan stupanja na snagu ove Uredbe mogu se i dalje stavljati na tržište i koristiti pod uvjetima Direktive 70/524/EEZ dok se ne iscrpe.
   Članak 4.
   Stupanje na snagu
   Ova Uredba stupa na snagu 25. studenoga 2012.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. rujna 2012.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 268, 18.10.2003., str. 29.
   
      (2)  SL L 270, 14.12.1970., str. 1.
   
      (3)  EFSA Journal 2011.; 9(9):2354.
   
      PRILOG
      
                  Identifikacijski broj dodatka hrani za životinje
               
               
                  Naziv nositelja odobrenja
               
               
                  Dodatak hrani za životinje
               
               
                  Sastav, kemijska formula, opis, analitička metoda
               
               
                  Vrsta ili kategorija životinja
               
               
                  Najviša dob
               
               
                  Najmanji sadržaj
               
               
                  Najveći sadržaj
               
               
                  Ostale odredbe
               
               
                  Trajanje odobrenja
               
            
                  mg aktivne tvari/kg potpune krmne smjese sa udjelom vlage od 12 %
               
            
                  
                     Kategorija osjetilnih dodataka. Funkcionalna skupina: aromatske tvari
                  
               
            
                  2b957
               
               
                  —
               
               
                  Taumatin
               
               
                  
                               
                           
                           
                              
                                 Sastav dodatka hrani za životinje
                              
                              Taumatin
                           
                        
                               
                           
                           
                              
                                 Značajke aktivne tvari
                              
                              Bjelančevine taumatin I. i taumatin II. ekstrahirani iz ovojnice sjemenki voća prirodnoga soja Thaumatococcus daniellii (Benth)
                              
                                          1.
                                       
                                       
                                          EINECS: 258-822-2
                                       
                                    
                                          2.
                                       
                                       
                                          Kemijska formula: Polipeptid od 207 aminokiselina
                                       
                                    
                                          3.
                                       
                                       
                                          Relativna molekularna masa: Taumatin I: 22209, Taumatin II.: 22293
                                       
                                    
                                          4.
                                       
                                       
                                          Sadržaj: najmanje 16 % dušika u suhoj tvari što je istovrijedno s najmanje 94 % bjelančevina
                                       
                                    
                                          5.
                                       
                                       
                                          Čistoća:
                                          
                                                      5.1.
                                                   
                                                   
                                                      Ugljikohidrati: najviše 3 % izražen na osnovi suhe tvari
                                                   
                                                
                                                      5.2.
                                                   
                                                   
                                                      Sulfatni pepeo: najviše 2 % izražen na osnovi suhe tvari
                                                   
                                                
                                                      5.3.
                                                   
                                                   
                                                      Aluminij: najviše 100 mg/kg izražen na osnovi suhe tvari
                                                   
                                                
                                    
                        
                               
                           
                           
                              
                                 Analitička metoda
                                  (1)
                              
                              Identifikacija taumatina u dodatku hrani za životinje: sadržaj dušika u aditivu hrane Kjeldahlova metoda (JECFA Monograph on Thaumatin, 2006., Thaumatin. Specification Monograph).
                           
                        
               
                  Sve vrste životinja
               
               
                  —
               
               
                  —
               
               
                  —
               
               
                  
                              1.
                           
                           
                              U uputama za korištenje dodatka hrani za životinje i premiksa, navesti temperaturu skladištenja, rok trajanja od datuma proizvodnje i stabilnost pri peletiranju.
                           
                        
                              2.
                           
                           
                              Preporučeno korištenje do 5 mg/kg potpune krmne smjese.
                           
                        
                              3.
                           
                           
                              Za sigurnost: kod rukovanja koriste se zaštita kod disanja te zaštita očiju i kože.
                           
                        
               
                  25. studenoga 2022.
               
            
         (1)  Detalji analitičkih metoda dostupni su na sljedećoj adresi Referentnog laboratorija: http://irmm.jrc.ec.europa.eu/EURLs/EURL_feed_additives/Pages/index.aspx